А цяпер – у нашы часы. Ідэя стварэння літаратурна-краязнаўчага музея ў Дастоеўскай школе з’явілася даўно (правобразам музея можна лічыць куточак, аформлены настаўніцай Людмілай Раманавай). Вялася даследчыцкая работа, збіраліся артэфакты. Завязалася перапіска ўнука Дастаеўскага, Андрэя Фёдаравіча Дастаеўскага, з былым дырэктарам школы Мікалаем Паўлавічам Раманавым. Адшукаліся цікавыя звесткі пра сувязі Дастоева з родам Дастаеўскіх. Актыўны ўдзел у падрыхтоўцы матэрыялаў музея прынялі былы настаўнік, апантаны краявед Іван Сямёнавіч Крапчук, настаўніца Алена Мікалаеўна Мацукевіч, былы ўдзельнік партызанскага руху Мікалай Аляксандравіч Кухарчук, дырэктар школы Вячаслаў Андрэевіч Ткачук.